Sporočilo za javnost za objavo / blog – Informa Echo

28.8.2022

# Pogoji, pod katerimi bi bilo možno integrirati različne oblike prevoza

Za večino gospodinjstev, ki so pripravljena kombinirati osebni avtomobil z drugimi oblikami prevoza je pri tem ključni dejavnik čas.

Rezultati raziskave energetske učinkovitosti v Sloveniji za gospodinjstva (REUS GOS) 2019 kažejo, da bi bilo sedem desetin gospodinjstev pripravljenih pri vsakodnevnih prevozih kombinirati osebni avtomobil z drugimi oblikami prevoza. Večini (69 %) je pri tem ključni dejavnik čas.

Več kot tri četrtine gospodinjstev zmanjšuje izpuste toplogrednih plinov tako, da kratke razdalje prepešačijo, polovica se jih vozi s kolesom, vsak sedmi uporablja javni prevoz, vsak osmi pa deli avtomobil z drugimi osebami »car sharing«.

Pričakovano je v Ljubljani kot prometno najbolj obremenjenem mestu uporaba alternativnih oblik prevoza najbolj razširjena, najmanj pa v kmečkih okoljih.

## Pripravljenost za kombiniranje avtomobila z drugimi oblikami prevoza



Delež gospodinjstev, ki so pogojno pripravljena kombinirati osebni avtomobil z drugimi oblikami prevoza

Skoraj petina anketirancev (18 %) bi bila brezpogojno pripravljena v vsakodnevnih prevozih kombinirati osebni avtomobil z javnim prevozom ali drugo obliko prevoza. Največji delež anketirancev (37 %) bi bili pripravljeni kombinirati prevoz le pod pogojem, da pri tem ne bi izgubili bistveno več časa. Za dobro desetino anketirancev (11%) pa je najpomembnejši dejavnik pri odločitvi za kombinirano obliko prevoza nižja cena. Le 3 % anketirancev pa bi prevoz kombiniralo, v kolikor bi bil prijaznejši do okolja. Dobra petina (22 %) pa prevoza ne bi kombinirala v nobenem primeru. Skoraj desetina anketirancev  (9 %) se do vprašanja ni znala opredeliti.

Ljubljana pozitivno izstopa po deležu anketirancev, ki bi bili brezpogojno pripravljeni kombinirati prevoz z osebnim avtomobilom z javnim prevozom ali drugo obliko prevoza (29 %), medtem ko je v kmečkih okoljih z manj kot 2.000 prebivalci takšnih oseb le 13 %. V Mariboru je trikrat večji delež tistih, ki bi bili pripravljeni kombinirati prevoz zaradi okoljskih razlogov (9 %) kot v Ljubljani (3 %).

## Ključni razlogi pri izbiri prevoza

Na vprašanje, kakšni so razlogi za izbiro prevoza, so imeli anketiranci možnost izbrati več odgovorov. Najpogostejši  razlog, ki ga je navedlo 69 % anketirancev, je bil porabljen čas. Ceno prevoza, ki vključuje gorivo, davke, cestnine, vzdrževanje in podobno, je navedlo 40 % anketirancev. Nadalje 36 % je navedlo udobje, kot na primer manj presedanja, vremenske razmere, gneča v javnem prometu. Dobri petini (22 %) pa so pomembni vplivi na okolje.

V Ljubljani je čas prevoza pomemben skoraj trem četrtinam gospodinjstev, v Mariboru pa le dobri polovici. Še večje razlike se kažejo na regionalni ravni, pri čemer izstopata Osrednjeslovenska regija z več kot štirimi petinami in na drugi strani Pomurska z le dobro polovico gospodinjstev, ki navajajo čas kot eden ključnih razlogov pri izbiri prevoza.

## Zmanjševanje izpustov toplogrednih plinov

Ljubljana kot najbolj prometno obremenjeno mesto izstopa po največjem deležu oseb, ki so navedle, da za zmanjševanje izpustov kratke razdalje premagujejo peš (85 %), uporabljajo kolesa (63 %) oziroma javni prevoz (32 %). Da drugi strani pa je pričakovano v kmečkih naseljih, kjer morajo ljudje premagovati večje razdalje, najmanjši delež tistih, ki kratke razdalje premagujejo peš (74 %), uporabljajo kolesa (40 %) ali pa javni prevoz (9 %).

## Ugotovitev

Dokaj velik delež gospodinjstev je pripravljen pri vsakodnevnih prevozih kombinirati osebni avtomobil z drugimi oblikami prevoza vendar je pri večini pripravljenost pogojena z različnimi dejavniki kot so porabljen čas, cena in vplivi na okolje.

Rajko Dolinšek

Informa Echo

*Kazalec okolja o vedenju in ravnanju z energijo ter blog je omogočil MOP ARSO.*

--------------------------------------------------------------

Viri

Informa Echo, Raziskava energetske učinkovitosti Slovenije - REUS 2019, [www.reus.si](http://www.reus.si)

Medijska soba: <https://mediji.reus.si/>

Na prenovljeni spletni strani <https://porocila.reus.si/> lahko najdete javno dostopna poročila Raziskave REUS za gospodinjstva ter za javni in storitveni sektor.

Raziskava REUS je temelj Ekosistema učinkovitega ravnanja z energijo – [EURE](https://www.reus.si/ekosistem-eure/).

Infografika je primerna za tisk do širine 17 cm / © Informa Echo /

**O Raziskavi REUS**

Raziskava energetske učinkovitosti Slovenije – REUS je edina neodvisna kontinuirana raziskava v Sloveniji, ki omogoča pridobivanje statistično relevantnih podatkov s področja rabe energije. Raziskava REUS 2019 predstavlja sedmi val Raziskave energetske učinkovitosti Slovenije, ki jo izvaja Informa Echo v sodelovanju s partnerji od 2009.

Glavni sofinancer raziskave REUS je podjetje [Borzen](https://www.borzen.si/sl/) / [Trajnostna energija](http://www.trajnostnaenergija.si/).

Sofinancer Raziskave REUS GOS 2022 je tudi [Agencija Republike Slovenije za okolje](http://kazalci.arso.gov.si/sl/content/odnos-javnosti-do-integriranja-razlicnih-oblik-prevoza?tid=14) v okviru Ministrstva za okolje in prostor.

Več o raziskavi REUS: <https://www.reus.si/>

**O kazalcih okolja**

Kazalci okolja so na dogovorjen način izbrani in predstavljeni podatki. Namenjeni so ozaveščanju javnosti in podpori odločanju. S kazalci, s katerimi spremljamo ozaveščenost javnosti o rabi energije, energetski učinkovitosti in podnebnih spremembah želimo vplivati na pomen znanja o podnebnih spremembah in  na večjo pripravljenost podpori podnebju in okolju prijaznim politikam.

Kazalec okolja  [Odnos javnosti do integriranja različnih oblik prevoza](http://kazalci.arso.gov.si/sl/content/odnos-javnosti-do-integriranja-razlicnih-oblik-prevoza?tid=14)lahko najdete na spletni strani ARSO.

[Kazalci okolja – ravnanje z energijo](http://kazalci.arso.gov.si/sl/content/odnos-javnosti-do-porabe-goriv-v-prometu-v-sloveniji)

# Priloga z dodatnimi informacijami

**Pogoji za uporabo in objavljanje gradiv**

Vsa besedila in grafični elementi redakcija Informa Echo objavlja v »Medijskem kotičku« spletne strani Raziskave energetske učinkovitosti Slovenije.

Vsa gradiva lahko uporabljate pod naslednjimi pogoji:

1. Obvezno morate navesti vir (Informa Echo, [www.reus.si](http://www.reus.si/) )
2. Besedila in grafike lahko uporabite v celoti ali po delih
3. Zaradi točnosti podanih informacij ne smete spreminjati vrednosti statističnih podatkov.

Več o tem v medijskem kotičku <https://www.reus.si/medijski-koticek-reus-2019/>

**Prijavite se na novice REUS**

Redakcija Informa Echo na (približno) vsaka dva meseca objavlja izbrane rezultate Raziskave energetske učinkovitosti Slovenije- REUS 2019: temeljite analize in infografike, posamezne statistike z določenega področja, primere uporabe rezultatov raziskave REUS in obvestila o prihajajočih dogodkih.

Povezava za prijavo na novice <https://www.reus.si/prijava/>

------------------------------------------------------------

Kontakt:

Rajko Dolinšek

direktor Informa Echo in vodja projekta REUS

rajko.dolinsek@informa-echo.si

tel. 031 688 423